ลือสนั่น! ก๊วนเล่นหุ้น RSP วงแตก “เสี่ยย.”-“เสี่ยป.” สาดไม่ยั้งฉุดราคาดิ่ง 12.50%
ลือสนั่น! ก๊วนเล่นหุ้น RSP วงแตก "เสี่ยย."-"เสี่ยป." สาดไม่ยั้งฉุดราคาดิ่ง 12.50% ล่าสุด ณ เวลา 17.03 น. ราคาอยู่ที่ 7 บาท ลบ 1 บาท หรือ 12.50% สูงสุดที่ 8.05 บาท ต่ำสุดที่ 7 บาท มูลค่าซื้อขายที่ 783.99 ล้านบาท
15 พ.ย. 2560

ผู้สื่อข่าวรายงานว่า ราคาหุ้น บริษัท ริช สปอร์ต จำกัด (มหาชน) หรือ RSP ณ เวลา 16.36 น. ราคาอยู่ที่ 7 บาท ลบ 1 บาท หรือ 12.50% สูงสุดที่ 8.05 บาท ต่ำสุดที่ 7 บาท มูลค่าซื้อขายที่ 783.99 ล้านบาท ขณะที่ดัชนีตลาดหุ้นไทยโดยรวมลบ 0.73%

ทั้งนี้คาดว่าสาเหตุที่ราคาหุ้นร่วงแรงในวันนี้มาจากกระแสข่าวลือว่ามีนักลงทุนรายใหญ่ 2 ราย คือ เสี่ย ย. และ เสี่ย ป. สาดหุ้นคืนกระดาน โดยคาดว่าเป็นการเทขายหุ้นออกมาเพื่อทำกำไร
อย่างไรก็ตาม ยังไม่เป็นที่แน่ชัดว่าเหตุการณ์ในครั้งนี้มีสาเหตุมาจากอะไร เนื่องจากผู้บริหารของทาง RSP ยังไม่มีการออกมาชี้แจงถึงประเด็นดังกล่าวแต่อย่างใด
ทั้งนี้หากมีข้อมูลเพิ่มเติมเกี่ยวกับประเด็นดังกล่าวทางทีมงาน “ข่าวหุ้นธุรกิจออนไลน์” จะทำการรายงานให้ทราบในครั้งต่อไป